Oulu on maailman paras talvipyöräilykaupunki. Kuva: Jarmo Kontiainen

Oulu sijoittui ykköstilalle selvityksessä, jossa mitattiin talvipyöräilykaupunkien ominaisuuksia.

Oulu sai tasaisen kamppailun tulokseksi 27,5 pistettä, kun toiseksi tullut Ruotsin Linköping sai 27 pistettä ja kolmonen Ruotsin Uppsala 25,9 pistettä.

Pisteitä kertyi termisen talven pituudesta kaupungissa, talvipyöräilijöiden osuudesta asukkaista, pyörätieverkoston pituudesta ja pyöräilymatkojen pituudesta asukasta kohti. Oulu keräsi tasaisen varmasti hyvin pisteitä kaikista kategorioista ja parhaat vain pyöräteiden määrästä.

Kymmenen parhaan talvipyöräilykaupungin joukkoon pääsi vain suomalaisia ja ruotsalaisia kaupunkeja.

Tutkimuksen teki Navigo Oy keskiviikkona ja torstaina Oulussa pidettävää kansainvälistä talvipyöräilykongressia varten.

Parhaat talvipyöräilykaupungit:

1. Oulu

2. Linköping

3. Uppsala

4. Uumaja

5. Örebro

6. Joensuu

7. Karlstad

8. Rovaniemi

9. Jyväskylä

10. Luulaja.



